Այնուամենայնիվ, Աբեդին անդրդվելի է. «Մենք յուղի և բիտումի արտադրություն ունենք: Այդ ամբողջ գործընթացը, որը մեզ մոտ կատարվում է, փակ տարրաների մեջ է: Դա մոտավորապես նույն գործընթացն է, ինչը կատարվում է ասֆալտի գործարաններում: Դեռ մենք փակ տարածքում ենք անում այդ գործը, իսկ ասֆալտի գործարաններում այսօր բաց տարածքներում այդ բիտումը հալեցնում են, շեբենի հետ խառնում և փռում փողոցում: Այսինքն, եթե ՇՄԱԳ փորձաքննության ենթակա լինի, ասֆալտի գործարաններն էլ պետք է անցնեն: Մենք ունենք մի քանի տեսակի հումք, դրանք ներմուծվում են և ըստ պահանջարկի մենք դրանք խառնում ենք իրար, տարրաների մեջ լցնում, փաթեթավորում, վաճառում ենք, այսքան բան: Այսինքն, նույնիսկ այդ յուղման կետերը, բնապահպանության առումով շատ ավելի վտանգավոր են, քան մեր արտադրությունը: Մենք ընդհանրապես թափոն չունենք»: